ข้อใดกล่าวถูกต้อง เกี่ยวกับการทบทวนนโยบายการลงทุนและสัดส่วนที่เหมาะกับตัวเองในแต่ละช่วงเวลา
1. พิจารณาจากภาวะเศรษฐกิจการลงทุนที่เปลี่ยนไป
2. เลือกหักเงินสะสมในอัตราสูงสุด
3. เลือกนโยบายการลงทุนที่แบ่งเงินลงทุนในสินทรัพย์ที่มีโอกาสได้ผลตอบแทนสูง
4. การแบ่งสัดส่วนไปลงทุนในหุ้น ขึ้นอยู่กับอัตราผลตอบแทนที่คาดหวัง
คำตอบที่ถูกต้องได้แก่ 1.  

เนื่องจาก  เพราะการทบทวนนโยบายการลงทุนและสัดส่วนที่เหมาะกับตัวเองในแต่ละช่วงเวลา ตลอดระยะเวลาการออมผ่านกองทุนสำรองเลี้ยงชีพนั้น ควรทบทวนนโยบายและสัดส่วนการลงทุนที่เหมาะกับตัวเองในแต่ละช่วงเวลา เพื่อเลือก Choice ให้เหมาะกับตนเองอยู่เสมอ โดยพิจารณาจากภาวะเศรษฐกิจการลงทุนที่เปลี่ยนไป หรือการยอมรับความเสี่ยงของเราที่เปลี่ยนไป ไม่ว่าจะเป็น อายุ ฐานะ รวมไปถึงภาระค่าใช้จ่ายต่างๆ เช่น ปรับลดสัดส่วนการลงทุนในหุ้นลงเมื่ออายุมากขึ้น เพื่อลดความเสี่ยงจากการลงทุนและปกป้องเงินต้น ซึ่งก็จะส่งผลต่อจำนวนเงินกองทุนสำรองเลี้ยงชีพที่จะได้รับในอนาคตเช่นกัน

3 เคล็ดลับ เพิ่มเงินออมในกองทุนสำรองเลี้ยงชีพ

- ออมผ่านกองทุนสำรองเลี้ยงชีพให้เต็มสิทธิ ลองเปลี่ยนมุมมองว่า... หากให้เก็บเงินเอง ก็อาจจะเก็บไม่อยู่ แต่ถ้าเปลี่ยนมาใช้วิธีหักเงินออมจากเงินเดือนมาสะสมในกองทุนสำรองเลี้ยงชีพเลย ก็รับประกันได้ว่าจะมีเงินไว้ใช้ในยามเกษียณแน่นอน ดังนั้น ควรเลือกหักเงินสะสมในอัตราสูงสุด พูดง่ายๆ คือ นายจ้างให้สิทธิออมได้สูงสุดเท่าไหร่ ก็เลือกใช้สิทธิเท่านั้น

- เลือกนโยบายการลงทุนให้เหมาะสมกับระดับความเสี่ยงที่ยอมรับได้ การเลือกนโยบายลงทุน หรือ Employee’s Choice นับว่าเป็นปัจจัยสำคัญ เพราะหากต้องการให้เงินออมโตมากๆ คาดหวังอัตราผลตอบแทนสูงๆ เป็นตัวเลขสองหลัก แต่เลือกนโยบายลงทุนในตราสารหนี้ 100% ก็คงเป็นแค่ฝันลมๆ แล้งๆ ไม่มีทางที่นโยบายการลงทุนในตราสารหนี้เพียงอย่างเดียว จะทำให้ได้รับอัตราผลตอบแทนเป็นตัวเลขสองหลักแน่นอน หากคาดหวังผลตอบแทนที่สูงขึ้น ก็ควรเลือกนโยบายการลงทุนที่แบ่งเงินไปลงทุนในสินทรัพย์ที่มีโอกาสได้ผลตอบแทนสูงๆ อย่าง “หุ้น” ด้วย
ควรจะแบ่งสัดส่วนไปลงทุนในหุ้นเท่าไหร่ดีนั้น ก็ต้องขึ้นอยู่กับอัตราผลตอบแทนที่คาดหวังว่าจะได้จากเงินกองทุนสำรองเลี้ยงชีพเพื่อให้บรรลุเป้าหมายวัยเกษียณ นอกจากนี้ ยังขึ้นอยู่กับความสามารถในการยอมรับความเสี่ยง รวมไปถึงทางเลือกในนโยบายการลงทุน หรือ Choice ที่กองทุนสำรองเลี้ยงชีพของมีให้เลือกอีกด้วย

- ทบทวนนโยบายการลงทุนและสัดส่วนที่เหมาะกับตัวเองในแต่ละช่วงเวลา ตลอดระยะเวลาการออมผ่านกองทุนสำรองเลี้ยงชีพนั้น ควรทบทวนนโยบายและสัดส่วนการลงทุนที่เหมาะกับตัวเองในแต่ละช่วงเวลา เพื่อเลือก Choice ให้เหมาะกับตนเองอยู่เสมอ โดยพิจารณาจากภาวะเศรษฐกิจการลงทุนที่เปลี่ยนไป หรือการยอมรับความเสี่ยงของเราที่เปลี่ยนไป ไม่ว่าจะเป็น อายุ ฐานะ รวมไปถึงภาระค่าใช้จ่ายต่างๆ
2.การวิเคราะห์ทางการเงิน & เศรษฐศาสตร์การเงิน,5.ความรู้ทางการเงิน